Mugarriaundi

Mugarriaundi, Sekillagako zutarria eta Arriaundi ere deitua, menhir bat da, Sekillaga mendiaren tontorrean dagoena, Elgeako mendilerroan, Donemiliaga (Araba) eta Oñati (Gipuzkoa) arteko mugan. Bitoriano Gandiagak aurkitu zuen 1964an.

 Ezaugarriak 
Lurrean etzandako monolitoa da, hareharrizkoa, prisma formakoa eta zorroztua. 5,40 metroko luzera dauka, eta 1,20 metroko zabalera oinarrian. Goiko muturrean 0,45 metroko zabalera besterik ez du.

Izenak adierazten duen bezala, Oñati eta Donemiliagaren arteko mugarri gisa erabili izan da. Zutik iraun zuen Espainiako Gerra Zibila arte. Garai hartan, ordea, lurrera bota zuten arrazoi praktikoengatik. Ez da industu.

 Erreferentziak 

 Kanpo estekak 

Kategoria:Elgea-Artiako Estazio Megalitikoa
Kategoria:Gipuzkoako zutarriak
Kategoria:Arabako zutarriak